open-index/open-wikipedia-markdown huggingface dataset:
Russkaja pravda

***Russkaja pravda*** (russisk: Ру́сская пра́вда; eldre skrivemåte: Правда Роська, Pravda Ros'ka); Ukrainsk: Руська Правда, Rus'ka Pravda; «den russiske lovbok») var lovboken i Kyivriket og de etterfølgende russiske fyrstedømmer gjennom middelalderen. Selv om *Russkaja pravda* deler trekk med tilsvarende Vest-Europeiske lovbøker som den *[[Saliske lov]]* skiller den seg også ut ved en rekke særegenheter, som fravær av dødsstraff. *Russkaja pravda* ble innført under kong Jaroslav I av Kyiv.

## Referanser
Den saliske lov

**Den saliske lov** *(Pactus Legis Salicae)* ble nedskrevet i årene 507-511 på befaling av merovingerkongen Klodvig I. Dermed er den en av de eldste, bevarte lovsamlingene. Den hører til blant de såkalte «germanske stammelovene».

I den saliske lov ble den gamle, muntlig overleverte sedvaneretten blant de «saliske frankeren» nedskrevet for første gang. Selv om den sannsynligvis er yngre enn både den visigotiske samlingen, *Codex Euricianus*, og den burgundiske *Lex Burgundionum*, rommer den flere opprinnelige germanske trekk, fordi frankerne ikke var romanisert i samme grad på denne tiden. Artiklene dreier seg om alle mulige rettsforhold, og det fremgår at den skyldige – hvis han var fri mann – nesten alltid måtte betale en pengebot. De ufrie ble derimot straffet med fysisk straff som pisk eller slag med stokk, og i noen få tilfeller også med dødsstraff.   

Det var også forskjell på straffene, alt etter hvem som var den skadelidte. Eksempelvis fikk man en bot på 67,5 skilling hvis man hadde drept en ikke-franker eller romersk borger. Drap på en fri franker ble derimot straffet med en bot på 200 skilling. Det var bøtestraff for bruk av hånende bemerkninger, og for eksempel ordet «ludder» ble straffet med en bot på 45 skilling.

Dessuten inneholdt den saliske lov bestemmelser om arverett og organisering av domstolen. I tilknytning til disse arverettsbestemmelsene ble tronfølgen i mange europeiske monarkier fastlagt slik at kvinner ikke kunne arve kronen, selv ikke når det manglet mannlige arvinger. Denne særlige bestemmelsen i den saliske lov blir i dag ofte forstått som hele innholdet av loven. Bestemmelsen gjelder ennå i noen monarkier, blant annet i Liechtenstein, og som husorden i de fleste tyske adelshus. Mange av monarkiene som brukte den saliske lov i flere hundre år, har i dag åpnet for kvinnelig arvefølge.

## Bibliografi
* Karl August Eckhardt: *Lex salica*, 1969 (Monumenta Germaniae Historica; Leges; Leges nationum Germanicarum; 4, 2) ISBN 3-7752-5054-9

## Litteratur

* Hans-Achim Roll: *Zur Geschichte der Lex Salica-Forschung*, 1972 ISBN 3-511-02837-X
* Sylvain Soleil: *Introduction historique aux institutions : IVe-XVIIIe siècle*, 2002 ISBN 978-2-08-083033-3
Pazyryk

**Pazyryk** (russisk: Пазарык) er betegnelsen på en gammel nomadisk folkegruppe som levde Altajfjellene i den sibirske delen av dagens Russland, sør for byen Novosibirsk, mot grensen til Kina, Kasakhstan og Mongolia. I denne delen av Ukokplatået er det funnet mange gravhauger fra bronsealderen, hvor jord har blitt dekket over med lag av trestokker og stein. Gravhaugene tilsvarer de som er funnet etter skyterne lenger vest. Funnområdet for gravplassene er inkludert i «de gylne fjell i Altaj» som står på UNESCOs verdensarvliste.

## Se også
* Russisk arkeologi

## Eksterne lenker

* Samling av gjenstander fra Novosibirsk State University, blant de Pazyryk (engelsk)
* BME wiki: Pazyryk Mumier (engelsk)
* (Discovery Channel) Winnie Allingham, «Den nedfryste rytteren i Sibir» (engelsk) 
* "Reconstruction of the genogond pecularitis of the ancient Pazyryk population(I-II MILLENIUM BC) from Gorny Altai according to the MtDNA structure."
Aziz Zakari

**Aziz Zakari** (født 1976) er en ghanesisk friidrettsutøver, spesialist på 100 meter.

Under OL i 2004 overgikk han seg selv i de innledende runder, kom til finalen, hvor han til slutt endte på åttendeplass. Dette i et felt hvor seks av syv sprang på 10.00 sekunder eller raskere. 

I VM 2005 i Athen, sprang han for første gang under 10.00 sekunder, med tiden 9.99 sekunder, i dette løpet satte Asafa Powell ny verdensrekord. Den ghanesiske rekorden på 100 meter tilhører Leonard Myles-Mills med 9.98 sekunder.

I juli 2006, testet Zakari positivt på stanozolol., og han ble utestengt i to år. Suspensjonen blir opphevet like før OL 2008 i Beijing.

## Referanser


## Eksterne lenker
*
Gry Solberg

**Gry Solberg** (født 30. august 1966) er en norsk bildekunstner og grafisk designer fra Nannestad. Hun er utdannet ved Parsons School of Design i Paris. Hennes arbeider er innkjøpt av en rekke institusjoner og firmaer. Hun har siden 1998 drevet eget firma.

I sine akvareller viser hun en naiv og underlig verden, full av glede og sterke farger. Teknikken er akvarellfarger og blekk. Hun har mye fantasi i bildene.

## Referanser
The Vision Bleak

**The Vision Bleak** er et gothic metal band fra Tyskland dannet i 2000. Bandet består av tidligere medlem i Empyrium, Ulf Theodor Schwadorf, og tidligere Nox Mortis-medlem Allen B Konstanz. Bandets tema er mest orientert rundt grøssere.

## Medlemmer
*Ulf Theodor Schwadorf (Markus Stock) – Gitar, Bass, Keyboard
*Allen B. Konstanz (Tobias Schönemann) – Vokal, Trommer, Keyboard

## Diskografi
### Studioalbum
**[[The Deathship Has A New Captain]]* (23. februar, 2004)
**[[Carpathia - A Dramatic Poem]]* (29. august, 2005)
**[[The Wolves Go Hunt Their Prey]]* (31. august, 2007) – Prophecy Productions

### Demoer
**Songs Of Good Taste* (2002)

### Singler
**The Vision Bleak* (2003)
**Lone Night Rider* (2003)
**Carpathia* (2005)
**Club Single* (2007)

## Eksterne lenker
* 
*
Ingerid Dal

**Ingerid Blanca Juell Dal** (1895–1985) var en norsk filosofiorientert språkforsker, kjent for sine bidrag til germansk lingvistikk.

## Liv og virke
### Bakgrunn
Hun var datter av forfatteren Signe Greve (1867–1944; se Greve (slekt))  og lektor Adolf Martin Dal (1863–1948).

### Akademisk utdannelse og karriere
Hun tok examen artium (1914) og studerte filologi ved Universitetet i Oslo. Etter den første verdenskrig studerte hun matematikk og lingvistikk ved Universitetet i Heidelberg. Hun tok doktorgrad i Hamburg med avhandlingen *Lasks Kategorienlehre im Verhältnis zu Kants Philosophie* om Immanuel Kant (1925).
Sin andre doktorgrad tok hun ved Universitetet i Oslo med dr.philos.-avhandlingen
*Ursprung und Verwendung der altnordischen Expletivpartikel of, um* (1930).  

Dal overtok professoratet i
germansk filologi etter Jakob Sverdrup samme sted (1939–65).

Hun var spesielt interessert i Thomas Mann, Ernst Cassirer og Wilhelm von Humboldt, og skrev blant annet en grammatikk som ble mye brukt i Norge og Tyskland.
Hennes interesser favnet også engelsk, gotisk, nordisk, høytysk, nedertysk og nederlandsk, og hun var en forkjemper for riksmål. Legatet *Professor Ingerid Dal og søster Ulrikke Greve Dals pris for humanistisk forskning* ( kroner i 2007) blir utdelt årlig.

## Utmerkelser
* Opptatt i Det Norske Videnskaps-Akademi (1940)
* Nansenfondets pris for fremragende vitenskapelig forskning (1955)
* Goethemedaljen i sølv (1960) og gull (1976)
* æresmedlem av Norsk forening for språkvitenskap

## Utgivelser
* *Kurze deutsche Syntax auf historischer Grundlage* (1942)

### minnebok
*

## Referanser


## Eksterne lenker
* Digitaliserte bøker av Dal og om Dal hos Nasjonalbiblioteket
Joe Erling Jahr

**Joe Erling Jahr** (født 1981) er en drapsdømt nordmann som var tilknyttet et nynazistisk miljø på 1990-tallet. 

Han ble i 2002 først dømt til 16 års fengselsstraff for sin rolle i Holmlia-drapet, et drap som vakte stor medieoppmerksomhet. Jahr ble dømt sammen med medtiltalte Ole Nicolai Kvisler som fikk 15 års fengsel. I tillegg ble en 17-årig jente som var Kvislers kjæreste dømt til 3 års fengsel for medvirkning. Jahr og Kvisler anket dommen til lagmannsretten og fikk ytterligere to år skjerpelse der. Anken til Høyesterett ble avvist. En dom på 18 og 17 år ble dermed gjeldende for Jahr og Kvisler.

Under straffesaken forklarte Jahr for retten at han er voldsoffer selv. Han fortalte at han i en alder av 14 år ble overfalt på T-banen og banket opp av en gjeng barneranere med somalisk bakgrunn. Denne episoden skal ha motivert ham til å søke til det nynazistiske miljøet da han opplevde at de var de eneste som kom ham til unnsetning da somalierne var ute etter å ta ham for å ha anmeldt dem til politiet. Jahr fortalte samtidig om en barndom på Bøler der han mer eller mindre ble overlatt til seg selv før han nådde konfirmasjonsalder.

Komikeren Yousef Hadaoui stilte opp i rettssaken som karaktervitne for Jahr, som var venn av ham under deres felles oppvekst på Bøler. I et intervju publisert i Aftenposten i 2024 beskrev Hadaoui ham som «mer enn en som ikke likte brune folk. Moren min går med hijab, og noen ganger hjalp han henne med posene hjem.» Hadaoui mente at hvis Jahr var blitt snappet opp av islamister, kunne han havnet der istedenfor hos nynazister. Fordi Jahr ville føle en tilhørighet, et brorskap, ifølge Hadaoui.

Jahr ble løslatt i 2018.

## Referanser


## Litteratur
* Anne Bitsch *Brorskapet - en historie om drapet på Benjamin Hermansen* Gyldendal 2021 ISBN 9788205531147
Sony Ericsson C902

**Sony Ericsson C902** er en mobiltelefon fra Sony Ericsson. Kamera er satt i fokus. Den har et Cyber-shot kamera på 5,0 mpx.
Ukokplatået

**Ukokplatået** (russisk Укок) er et fjerntliggende og urørt slettelandskap i hjertet av det sørvestlige Sibir, i Altajfjellene i Russland, nær grensen til Kina, Kasakhstan og Mongolia. Pazyryk er navnet på folket som levde i Altajfjellene på dette platået og som en har funnet flere flotte gjenstander etter, inkludert mumier som er bevart i permafrosten. 

Mange gamle gravrøyser fra bronsealderen er funnet i området og er knyttet opp til pazyrykkulturen, som kan minne om den sagnomsuste Skytia i vest.
Det russiske ordet for slike gravplasser er *[[Kurgan (gravhaug)|kurgan]]*. Utgraving i dette området har ført til mange fascinerende funn. 
Et av de mest kjente funn ble kalt «Isprinsessen», og ble gravd ut av den russiske arkeologen Natalia Polosmak.
Tre tatoverte mumier (om lag 300 f.Kr.) ble gravd ut fra permafrosten på Ukokplatået i andre halvdel av 1900-tallet.

Ukokplatået er et av UNESCOs verdensarvsteder, kalt De gylne fjellene i Altaj, som blir ansett som en viktig miljømessig skatt. Her finner en flere globalt utryddingstruede dyrearter, som snøleopard. Andre utryddingstruede dyr i området som trenger vern er argalisauen, steppeørn og svartstork.
I dag er Ukokplatået truet av planer om å bygge en gassrørledning mellom Kina og Russland. Området er også truet av planer om en vei over platået, i tillegg til at de lokale bøndene driver området for hardt.
Isprinsessen og andre arkeologiske funn ble funnet like innenfor et landområde som Russland og Kina er uenige om.
Innbyggerne i reublikken Altaj krever tilbake gjenstandene som er tatt fra gravhaugene, og som for tiden oppbevares i Novosibirsk.

## Referanser


## Litteratur
*S.I. Rudenko, *Kul'tura naseleniia Gornogo Altaia v skifskoe vremia* ("The Population of the High Altai in Scythian Times")(Moscow and Leningrad, 1953) translated as *Frozen Tombs of Siberia: The Pazyryk Burials of Iron Age Horsemen*, M.W. Thompson, tr. (University of California Press, Berkeley) 1970. ISBN 0-520-01395-6''

## Eksterne lenker
* Store Altaj - Altaj kraj, Den altaiske republikken, Tyva og Novosibirsk
* Gassrørledninger i Sibir
* En samling ved Statsuniversitetet i Novosibirsk
Frogner (strøk)

::: *[[Frogner]] har også andre betydninger*

**Frogner** (lokal uttale «Frång-ner») er et strøk i Oslo, som både befinner seg i og har gitt navn til bydel Frogner. Strøket har selv navn fra Frogner Hovedgård, som tidligere omfattet store deler av Oslo vest. Strøket er meget kjent, og er relativt stort. Nabolagene Elisenberg og  Gimle ligger også i strøket. Bebyggelsen på Frogner er preget av store byvillaer og fornemme bygårder fra 1800-tallet (murbyen), og idag ligger de fleste ambassadene og ambassaderesidensene der. Frogner anses som det dyreste boligområdet i Norge.

## Avgrensning
Oslo byleksikon beskriver Frogner som «området mellom Frognerkilen og Frognerelva og støter mot nord og øst til Majorstua, Briskeby/Uranienborg og Homansbyen.» Områdeavgresningen vil imidlertid bli nokså forskjellig ut ifra hvem man spør.

Grunnet høy status, boligpriser og kjent merkenavn er det også mulighet for at grensene siger inn på nabostrøkenes område, gjerne ved hjelp av eiendomeglernes klassifisering og fordi folk bruker de strøksnavnene de kjenner. Det historiske Frogner er altså ikke nødvendigvis sammenfallende med det nåværende.

## Historie

*Hovedartikkel: [[Frogner Hovedgård]]*

Frogner var en gård i den tidligere Aker kommune, nå kjent som Frogner Hovedgård. Gården strakte seg fra Frognerbekken til Skillebekk og fra Frognerkilen til Uranienborg og Majorstustrøket. I sin storhetstid på 1700- og begynnelsen av 1800-tallet var gården eid av familien Anker og deretter familien Wegner. Til slutt var den eid av familien Gade. Det meste av gården ble innlemmet i byen ved utvidelsen i 1878. Mye av arealet ble utparsellert i 1800-årene, og det gjenværende ble kjøpt av Kristiania kommune i 1896 og inngår i Frognerparken. 

### Dagens Frogner
Frognerstrøket er dominert av villabebyggelse mot parken, med leiegårder mot sydøst. Strøket er et av de dyreste i Oslo, grunnet sentrumsbeliggenheten, nærhet til park, og pen arkitektur. Frogner er også et ambassadestrøk.

## Litteratur
* 
* 

## Referanser


## Se også
* Bydel Frogner
* Frognerparken

## Eksterne lenker
*
Stein A. J. Møllerhaug

**Stein Arve Jacobsen Møllerhaug** (født 2. juli 1954) er en norsk forfatter, ekspert på datasikkerhet og WhiteHat-hacker. Møllerhaug har skrevet fire romaner, alle omtales som teknothrillere. *Cracker* og *Byteman* blir lagt ut i pdf-format på forfatterens hjemmeside i løpet av 2011. Møllerhaugs siste roman, *Tors hammer* er kun utgitt på denne måten.

Han er også en PADI IDC Staff Instructor. Han begynte å dykke i 1996. 

## Bibliografi

* *Cracker*, 1992 ISBN 82-992771-0-8 
* *Foreldre, barn og data – en veiledning for foreldre og lærere 1996 ISBN 82-91694-00-1
* *Byteman*[http://www.mollerhaug.com/boker/byteman.zip], 1998 ISBN 82-7900-010-0
* *Muldvarpen*, 2008 ISBN 978-82-419-0495-0 
* *Tors hammer''http://www.mollerhaug.com/boker/tors_hammer_V1_01.zip , 2011, kun utgitt i pdf-format og mangler ISBN

## Referanser


## Eksterne lenker
* Forfatterens hjemmeside
Jakob Sverdrup (1881–1938)

**Jakob Sverdrup d.y.** (født 10. april 1881 i Leikanger, død 21. november 1938 i Oslo) var en norsk språkforsker.

## Biografi
Han var sønn av biskop og statsråd Jakob Liv Rosted Sverdrup (1845–99) og Marie B. Suur (1845–1916). Han var bror til religionsprofessor Georg Johan Sverdrup (1885–1951).

Etter examen artium 1900 og Krigsskolen 1901,  tok han språkhistorisk embetseksamen (1908) og jobbet blant annet i Mosjøen før han i 1914 ble universitetsstipendiat og dosent i gamle germanske språk.  Sverdrup tok doktorgrad med avhandlingen *Zum germanischen Verbalsystem* (1929).  Han ble tilsatt som professor i germansk filologi ved Universitetet i Oslo (1929&ndash;38) der han bidro til faget og skrev lærebøker.  Hans bok om tysk syntaks ble fullført av hans etterkommer, professor Ingerid Dal.

Jakob Sverdrup giftet seg i 1909 med Marie Ramm Hoel (1874–1961).

## Utgivelser
* *Kortfattet tysk sproghistorie* (1930)
* *Tysk-norsk ordbok* (2 bind, 1933)

## Referanser


## Eksterne lenker
* 
* Sverdrup, Jacob i Hvem er Hvem, 1930.
* Digitaliserte bøker av Sverdrup hos Nasjonalbiblioteket
Darren Aronofsky

**Darren «Dare» Aronofsky** (født 1969) er en amerikansk filmregissør, manusforfatter og filmprodusent.

Han debuterte i 1998 med filmen *[[Pi (film)|Pi]]*, som handlet om matematikeren Maximillian Cohen.

## Filmer

## Referanser


## Eksterne lenker
* 
* Darren Aronosky's offisiell blogg
* Darren Aronofsky Online (fan side)
* 
* Darrens MySpace
Edvard Eriksen

**Edvard Eriksen** (født 10. mars 1876 i København, død 12. januar 1959 samme sted) var en dansk billedhugger. Hans mest kjente verk er statuen «Den lille havfrue».

## Liv og virke
Eriksen ble utdannet ved Kunstakademiet 1895&ndash;99 og fikk sitt gjennombrudd fem år senere med kunstgruppen *Haabet* (Håpet), hvorpå han ble tildelt akademiets årsmedalje; Eckersbergmedaljen. I 1902 holdt han utstilling på Charlottenborg. Fra 1916 ble han æresprofessor ved akademiet i Carrara i Italia.

Ved siden av *Den lille Havfrue* har han skapt de allegoriske statuene til Christian IX, samt dronning Louises dobbeltsarkofag i Roskilde domkirke, som ble hugget i marmor fra 1914. Dessuten har han smykket ut Ny Carlsberg Glyptotekets nord- og sydvendte fasader med ti sandstensrelieffer med symboler for kunst og vitenskap.

I 1930 ble han ansatt som konservator ved Thorvaldsens Museum, hvor han var til 1953.

## Priser og utmerkelser (utvalg)
* 1904 – Eckersbergmedaljen
* 1932 – mottok Dannebrogordenen

## Referanser
Pong

***Pong*** (ofte skrevet som *PONG*) er et todimensjonelt sportsspill som simulerer bordtennis. Det er et videospill som opprinnelig ble lansert som et arkadespill til spilleautomater av Atari 29. november 1972. Spillet er oppkalt etter lyden som kommer når en bordtennisball blir slått. Pong var et av de første videospillene i hele verden, og det første som oppnådde stor popularitet på både spilleautomater og hjemmekonsoller.

Etter den opprinnelige utgaven av spillet ble laget, har det blitt utviklet utallige versjoner av Pong, for mange forskjellige plattformer, og spillet anses nå som en klassiker. Gjennom en avtale med Atari utviklet Bally Gaming and Systems en spilleautomat-versjon av spillet.

## Spillet
Spilleren kontrollerer en racket i spillet som kan beveges vertikalt, og kan spilles enten mot datamaskinen eller mot en annen spiller som kontrollerer den andre racketen. Spillerne bruker racketene til å slå ballen frem og tilbake. Målet i spillet er å nå elleve poeng før motstanderen. Man får poeng ved å slå ballen forbi motstanderens racket.

## Referanser


## Eksterne lenker
*
Jeg lovet deg aldri en rosenhave

:*For filmen med samme tittel, se [[Jeg lovet deg aldri en rosenhave (film)]]
***Jeg lovet deg aldri en rosenhave*** (originaltittel: *I never promised you a rose garden'') er en delvis selvbiografisk bok av den amerikanske forfatteren Joanne Greenberg, skrevet under pseudonymet Hannah Green og utgitt i 1964. Boka tar opp temaer som schizofreni og psykiatrisk helsevern i USA på 40-tallet. Boka ble filmatisert i 1977. Filmen fikk samme tittel. Joanne Greenberg lå selv på psykiatrisk sykehus i fire år, fra hun var 15 til hun var 19.

## Handling
Deborah er bokas hovedperson, en 16 år gammel jødisk jente som blir innlagt på en psykiatrisk institusjon med alvorlig schizofreni. Hun skader seg selv, blir ofte lagt i tvangstrøye og knytter også etterhvert sosiale bånd med de andre på institusjonen. Hun blir værende der i tre år.

## Referanser
Os stasjon

**Os stasjon** er en jernbanestasjon på Rørosbanen i Os i Innlandet fylke. Stasjonen ble opprettet ved Rørosbanens åpning i 1877. Ny stasjonsbygningen ble bygd i 1958 rundt hundre meter lengre nord. Den gamle stasjonsbygningen ble revet i 1971.

## Litteratur
* 
* 
* 

## Eksterne lenker
Fredag (navn)

**Fredag** er et svært sjeldent færøysk, svensk og dansk mannsnavn. Betydningen av navnet er usikker, men er kanskje knyttet til dagen fredag. Merk allikevel at dagen fredag heter *fríggjadagur* på færøysk.

*Fredag* er også et populært navn på hester.

## Utbredelse
*Fredag* som mannsnavn er svært sjeldent, men er i bruk på Færøyene og i Sverige. Det er også kjent brukt i Danmark på 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Peder Fredag (d. 1525), svensk *krigshövitsman* for Gustav Vasa
* Fredag Lundqvist (f. 1985), svensk skuespiller

## Annen bruk av navnet
* Fredag, rollefigur i romanen *[[Robinson Crusoe]]* fra 1719
* Fredag, navn brukt på rollefiguren Oddjob i enkelte oversettelser av James Bond-romanen *[[Goldfinger]]* fra 1959

## Andre navn som betyr «fredag»
*[[Paraskevi]]* er et gresk kvinnenavn som kan bety «fredag». *Gomaa* er et egyptisk mannsnavn som betyr «fredag». Mannsnavnet *[[Kofi]]* og kvinnenavnet *[[Afua]]* betyr «født på en fredag» på akan, og kvinnenavnet *[[Mwanajuma]]* betyr det samme på swahili. 

## Referanser


## Eksterne lenker
*
Frogner (Sørum)

: *[[Frogner]] har også andre betydninger*

**Frogner** er et tettsted i Lillestrøm kommune i Akershus fylke. Tettstedet har  innbyggere per 1. januar , og ligger omtrent 7 kilometer nordøst for kommunesenteret Lillestrøm. Kløfta ligger ca. syv kilometer nordover, mens Leirsund ligger fire kilometer sør for Frogner. Fylkesvei 171 går gjennom Frogner. Tettstedet ligger i vestre del av kommunen og er det første tettstedet en kommer til etter avkjøringen fra Europavei 6.

## Tettstedet
Her ligger Frogner skole og Melvold ungdomsskole samt flere kommunale og private barnehager.  Frogner stasjon, Frogner gamle kirke og Frogner nye kirke ligger også her.

Områdene Heksebergåsen (Vardefjellet), Lindeberg og Lunderåsen er boligområder som hører til Frogner-distriktet. Alle barn fra Hekseberg og Lindeberg går på både barneskole (Frogner skole) og ungdomsskole (Melvold ungdomsskole) på Frogner. Barn fra Lunderåsen går på barneskolen Vesterskauen skole som ligger mellom Frogner og Lørenfallet, men de går på Melvold ungdomsskole.

## Idrett og kultur
På Frogner er det et meget aktivt idrettslag med et idrettsanlegg, idrettshall og flerbrukshus. Vegg i vegg med idrettshallen ligger Frogner Grendehus. Det er mange lag og foreninger på Frogner, blant annet et svært aktivt skolekorps, sanitetsforening, menighetsarbeid med Frogner menighetshus som aktivitetssenter, bygdelag, Lionsklubb, velforening og «Stasmusikken» for å nevne noen. Det er muligheter for friluftsaktiviteter både sommer og vinter.

## Referanser



Fil:Frogner nye kirke.jpg|Frogner nye kirke 
Fil:Frogner gamle kirke TRS 070801 052.jpg|Frogner gamle kirke
Fil:Frogner stasjon.JPG|Frogner stasjon
Fil:Frogner skole - 1.jpg|Frogner skole
Fil:Melvold ungdomsskole.JPG|Nedlagte Melvold ungdomsskole
Norge under Sommer-OL 2008

**Norge i Sommer-OL 2008**. 85 utøvere fra Norge deltok i Sommer-OL 2008 i Beijing fra 8. til 24. august 2008. Norges idrettsforbund og olympiske og paralympiske komité plukket 10. juni 2008 ut 50 idrettutøvere til den norske troppen., Den 1. juli 2008 offentliggjorde Olympiatoppen tre nye navn til den norske Beijing-troppen som dermed bestod av 61 utøvere, før de siste utøverne ble tatt ut 23. juli. De norske utøverne deltok i tilsammen 16 idrettsgrener, og tok ni medaljer, hvorav tre gull.

## Medaljer

## Medaljevinnerne

## Bryting

;Gresk-romersk stil

## Fekting

## Fotball

Norge slo USA og New Zealand, og ble nummer 2 i gruppe G, men røk ut i kvartfinalen mot Brasil.

**Gruppespill**

-----

-----

-----
**Kvartfinale**

-----

## Friidrett

## Hestesport

**Individuelt**

**Lag**

* Norges lag tok først bronsemedalje i lagkonkurransen, men det ble senere kjent at Tony André Hansens hest Camiro hadde testet positivt for det ulovlige smertestillende stoffet capsaicin. Etter flere rettsrunder ble han derfor diskvalifisert fra konkurransen, og uten hans tid ble ikke totaltiden nok til å gå videre til finalen. Bronsemedaljen ble derfor tilkjent laget fra Sveits.

## Håndball

Norge vant alle kampene i gruppespillet, og slo deretter Sverige i kvartfinalen, Sør-Korea i semifinalen og Russland i finalen.

## Padling

## Roing

## Sandvolleyball

**Menn**

**Kvinner**

## Seiling

**Menn**

**Kvinner**

**Åpen klasse**

## Skyting

**Menn**

**Kvinner**

## Svømming

### Rekorder

**OR**: Olympisk rekord,  **ER**: Europeisk rekord,  **NR**: Norsk rekord

Sølv- og bronsemedaljene var de første norske OL-medaljene noensinne. Samtlige fire utøvere satte rekorder:

* Alexander Dale Oen satte norsk og olympisk rekord på 100 meter bryst.
* Gard Kvale satte norsk rekord på 200 meter fri.
* Sara Nordenstam satte norsk rekord på 400 meter medley og europarekord på 200 meter bryst.
* Ingvild Snildal satte norsk rekord på 100 meter butterfly.

## Sykling

### BMX

### Terrengsykling
**Kvinner**

### Landevei
**Menn**

Den 1. august trakk Thor Hushovd seg fra konkurransen på grunn av sykdom og ble erstattet av Nordhaug.

**Kvinner**

## Taekwondo

## Vektløfting

**NR**: Norsk rekord

## Se også
* Norge under paralympiske sommerleker 2008

## Referanser
Gjenkjøpsavtale

En **gjenkjøpsavtale** (også kalt **repoavtale**) er i finans en avtale, som regel kortsiktig, hvor det ved salg av et verdipapir avtales et tidspunkt for tilbakekjøp til en avtalt (normalt høyere) pris. Tilbakekjøpskursen er den prosentvise forskjellen på beløpene ved salg og tilbakekjøp. Slike avtaler kan dermed anses som et midlertidig bytte av verdipapirer mot likvide midler, og har klare likhetstrekk med et vanlig lån. Tidligere brukte Norges Bank gjenkjøpsavtaler for norske statsobligasjoner som en del av likviditetsstyringen, før disse ble erstattet av såkalte F-lån.

## Kilder
* Regjeringen.no - 7.3 Bruk av gjenkjøpsavtaler
Spania under Sommer-OL 2008

**[[Spania]]** var en av deltakernasjonene under Sommer-OL 2008 i Beijing i Kina 8.–24. august. 286 sportsutøvere deltok i tjuefem sporter. Spania kom på femtendeplass med fem gull-, ti sølv og  tre bronsemedaljer. Padleren David Cal var landets flaggbærer under åpningsseremomien
 
## Medaljer

## Medaljevinnerne

## Basketball
Spanias herrelandslag i basketball kvalifiserte for OL da de vant verdenmesterskapet i basketball for herrer 2006. Dette er 11. gang herrelandslaget deltar i OL.

Kvinnelandslaget kvalifiserte seg gjennom en egen kvalifiseringsturnering.

 
* **Menn**
** José Manuel Calderón
** Raül López
** Ricky Rubio
** Juan Carlos Navarro
** Rudy Fernández
** Berni Rodríguez
** Carlos Jiménez
** Álex Mumbrú
** Jorge Garbajosa
** Felipe Reyes
** Marc Gasol
** Pau Gasol

* **Kvinner**
** Tamara Abalde
** Elisa Aguilar
** Cindy Lima
** Nuria Martínez
** Anna Montañana
** Laura Nicholls González
** Laia Palau
** María Lucila Pascua
** María Revuelto
** Isabel Sánchez
** Alba Torrens
** Amaya Valdemoro

## Boksing

Én spansk bokser har kvalifisert seg til OL, Kelvin de la Nieve.

* Lett fluevekt: Kelvin de la Nieve.

## Sykling

Samuel Sánchez tok gull i landeveissykling.

### Landeveissykling
**Mennenes lag**
* Alberto Contador, Óscar Freire, Samuel Sánchez, Alejandro Valverde og Carlos Sastre.

## Tennis

Rafael Nadal vant gull i tennis i sommer-OL 2008 i Beijing ved å beseire chilenske Fernando González.

## Referanser
Svjatoslav I av Kyiv

**Svjatoslav Igorevitsj** (gammel øst-slavisk: С~тославъ (Свąтославъ) Игорєвичь (Sventoslavŭ Igorevitsjǐ), russisk: Святослав Игоревич, ukrainsk: Святослав Ігорович, bulgarsk: Светослав, gresk: Σφενδοσθλάβος (Sfendoslavos); født 942, død 972) var velikij knjaz i Kyivriket, som ennå ble oppfattet som Garðarike. Fyrstebetegnelsen blir rådende etter at hans sønn konverterte til ortodoks kristendom og giftet seg med den romerske keiserens datter, kalt prototsarina, Sankt Anna Porfyrogenita. Velikij knjaz er en tittel som både semantisk og etymologisk er nærmere det norrøne *konung*, semantisk også *høykonge*, enn *storfyrste* eller *storhertug*, som de blir oversatt med i latinske kilder etter Sankt Valdemars konvertering og bortgang. Velikij knjaz Svjatoslav var sønn av Igor I av Kyiv og Olga, og ble kjent for sine energiske felttog mot øst og sør, som bidro til at to store østeuropeiske stater kollapset, Khazarriket og Det første bulgarske riket. 

Svjatoslav undertrykket også volga-bulgarerne, alanerne, og forskjellige østslaviske stammer. Tidvis var han i allianse med petsjeneger og madjarer.

Svjatoslavs tiårige styre over Kyivriket ble preget av rask ekspansjon inn i områdene rundt elven Volga, Den pontisk-kaspiske steppe og Balkan. Mot slutten av sitt korte liv hadde han skapt den største staten i datidens Europa, og han flyttet hovedstaden i riket fra Kyiv til Perejaslavets ved Donau i 969. I motsetning til moren som lot seg kristne, forble Svjatoslav med sine forfedres tro. Grunnet hans plutselige død på slagmarken ble ikke erobringene konsolidert til ett rike og uten en ordnet arverekkefølge ledet det til borgerkrig fram til hans sønn Garðarikets høykonge Valdemar (Storfyrst Sankt Vladimir) konsoliderer riket som først etter Valdemars død i AD1015 blir kjent som det kristne storfyrstedømmet i Kyiv som har blitt regnet som Russlands opprinnelse siden Tsarveldet. 

## Referanser


## Eksterne lenker
* 
*  ''Sviatoslav I Ihorovych'' i *Internet Encyclopedia of Ukraine.*
Archibald Campbell, 4. jarl av Argyll

**Archibald Campbell, 4. jarl av Argyll** (født ca. 1507, død 1558) var en skotsk adelsmann og politiker. Han var den eldste sønn av Colin Campbell, 3. jarl av Argyll og Jean Gordon, datter av Alexander Gordon, 3. jarl av Huntly. Archibald ble mistenkt av kong Jakob V av Skottland og hans råd for å ha forårsaket uro på de skotske øyer. Han ble stilt foran kongen og ble mulig satt i fengsel (han ble frigitt og fikk igjen sine posisjoner etter Jakob døde). Han var gift to ganger.

## Referanser


## Eksterne lenker
* thepeerage.coms side om ham
Archibald Campbell, 5. jarl av Argyll

**Archibald Campbell, 5. jarl av Argyll** (født 1532/1537, død 1573) var en ledende figur i skotsk politikk i regjeringstiden til Maria Stuart, skottenes dronning, og den tidlige regjeringstiden til Jakob VI. 

Han fikk jarltittelen etter faren døde i 1558. Da han arvet Argyll ble han den mest mektige adelsmannen i kongedømmet Skottland. Som en gudfryktig protestant ble han snart en av lederne av Herrene av den skotske kongregasjonen sammen med svogeren James Stewart, 1. jarl av Moray, utenomekteskapelig sønn av Jakob V av Skottland. Disse to mennene forhandlet med William Cecil, dronning Elisabeth I av Englands fremste rådgiver, for å sikre engelsk hjelp mot Skottlands herskende regent, franske Maria av Guise, i Maria Stuarts fravær i Frankrike. De var delaktig og ansvarlige for forhandlingene som førte til Edinburgh-traktaten i 1560. En konsekvens var at engelske og franske tropper i Skottland ble trukket ut.

Da den unge skotske dronningen kom heim til Skottland i 1561 gjenvant Argyll og Stewart, nå jarl av Moray, igjen sine viktige posisjoner i landet. Engelskvennligheten som fantes ble bekjempet. Deres berømmelse fikk en brå slutt i 1565 da dronningen giftet seg med Henry Stuart, lord Darnley. Henry gjorde krav på den britiske tronen og gjorde seg dermed til en fiende av dronning Elisabeth I. Han ledet Argyll og andre protestantiske ledere mot opprør. 

Archibald døde barnløs i 1573 og hertugtittelen gikk videre til lillebroren Colin.

## Referanser
Colin Campbell, 6. jarl av Argyll

**Colin Campbell, 6. jarl av Argyll** (født   ca. 1541/1546, død oktober 1584) var en skotsk adelsmann og politiker. Han ble utnevnt til Lord Chancellor of Scotland.

Han var den eldste sønnen av Archibald Campbell og hans tredje kone Margaret Graham. Han var en yngre halvbror av Archibald Campbell, 5. jarl av Argyll. Colins besteforeldre på morsiden var William Graham, 3. jarl av Menteith og Margaret Moubray.

Colin ble først gift med Joan Stewart. Hun var datter av Henry Stewart, 1. Lord Methven og hans andre kone Janet Stewart. Hennes besteforeldre var John Stewart, 2. jarl av Atholl og Lady Janet Campbel, Archibald Campbell, 2. jarl av Argyll og Elizabeth Stewart (Elizabeth var datter av John Stewart, 1. jarl av Lennox og Margaret Montgomerie).

Han ble gift for andre gang med Lady Agnes Keith. Hun var datter av William Keith, 4. Jarl Marischal og konen Margaret Keith. Hennes morfar var Sir William Keith. Colin og Agnes fikk to barn:
*Archibald Campbell, 7. jarl av Argyll (ca. 1575-1638)
*Sir Colin Campbell av Lundie

## Referanser
Archibald Campbell, 7. jarl av Argyll

**Archibald Campbell, 7. jarl av Argyll** (ca. 1575–1638), også kalt **Gillesbuig Grumach**, var en skotsk adelsmann, politiker og militær leder. Han var sønn av Colin Campbell, 6. jarl av Argyll og konverterte til katolisismen, allikevel kjempet han og hans kongelige armeer mot katolske opprørere i 1594 i slaget ved Glenlivet. Han kjempet spesielt mot Gordons of Huntly. I 1619 overtok sønnen Archibald Campbell eiendommene til jarlen. Han ble gjort til ridder av Ordenen det gylne skinn i 1624.  Han var i slekt med William Alexander, 1. jarl av Stirling.

## Referanser
Archibald Campbell, 1. marki av Argyll

**Archibald Campbell, 1. marki av Argyll** (født 1607, henrettet 27. mai 1661) var *[[de facto]]* statsoverhode av Skottland i løpet av trekongekrigen. Han var den mest innflytelsesrike skikkelsen i Covenanterbevegelsen som kjempet for den presbyterianske religionen og skotske interesser i løpet av den engelske borgerkrigen i 1640- og 1650-årene.  

## Referanser
Archibald Campbell, 9. jarl av Argyll

**Archibald Campbell, 9. jarl av Argyll** (født ca. 1629, død 1685) var jarl fra 1663 da tittelen ble gjenopprettet to år etter at faren, markien av Argyll, ble henrettet for forræderi. Selv om han ikke hadde de helt samme politiske synspunktene som faren, han støttet ikke opp under covenantene, ble han også henrettet for forræderi etter å ha ledet et mislykket høylandopprør mot kong Jakob VII i 1685. Misnøyen mot kongen fikk ennå et utløp i et opprør ledet av James Scott, 1. hertug av Monmouth.  

## Referanser
Galitsj-Volynia

**Galitsj-Volynia** (eller **Halytsj-Volynia**) var et fyrstedømme i middelalderens Øst-Europa. Det oppstod i forbindelse med oppløsningen av Kievriket på slutten av 1100-tallet og eksisterte frem til midten av 1300-tallet. 

Fyrstedømmet strakk seg fra elvene San og Wieprz i det som i dag er Polen i vest til Pripjatmyrene (i dagens Belarus) og Søndre Bug (i Ukraina) i øst. 

Sammen med Vladimir-Suzdal og Novgorod blir Galitsj-Volynia regnet som de viktigste etterfølgerstatene til Kievriket.

## Se også
*Galicia (Sentral-Europa)
Erasmus-programmet

**Erasmus-programmet** er et utvekslingsprogram for studenter i EU-området og EØS-området. Programmet ble etablert i 1987. Det har som målsetting å støtte oppbygging av høyere utdanning og gjøre Europa til et attraktivt område for høyere utdanning. Studenter kan få støtte til å studere i et annet land enn hjemlandet.  

Erasmus+ ble vedtatt i 2013 som navnet på programmets versjon for perioden 2014–2020.  

## Deltakelse
I studieåret 2006/2007 var det  studenter og 26&nbsp;000 lærere som deltok i programmet, og bevilgningene var 450 millioner euro. Dette året kom om lag  utenlandske studenter til Norge, og ca.  norske studenter deltok i Erasmus-programmet, noe som var en nedgang fra tidligere år, da det gjerne var  norske studenter som tilbrakte et semester i et annet europeisk land. Det er ikke bare den norske deltakelsen som har gått ned, også Spania, Irland, Malta, Kypros, Danmark, Finland og Island har hatt færre studenter de siste årene, mens Tyskland, Nederland og Sverige har hatt stagnasjon i deltakelsen. Det er imidlertid økt deltakelse fra land i tidligere Øst-Europa, så det totale antallet holder seg. Tyskland sender flest deltakere på Erasmus-programmet, hele 24&nbsp;000 studenter deltar årlig, mens Spania mottar flest, over .

Man må ha ett års studiebakgrunn for å kunne søke på et Erasmusopphold. Også lærere ved institusjoner innen høyere utdanning kan delta i opplegget.

## Navnet
Programmet er oppkalt etter Erasmus fra Rotterdam, en lærd humanist på 1500-tallet.  Samtidig er ERASMUS et backronym fra *EuRopean community Action Scheme for the Mobility of University Students*.

## Referanser


## Eksterne lenker
* Erasmusprogrammets hjemmeside
Svøping

**Svøping** eller **reiving** er en gammel måte å pakke inn spedbarn på, med tettsittende pledd eller tøy slik at barnet nesten ikke kan bevege kroppen. I gamle dager ble det også brukt bånd for å begrense bevegelsene, og det ble trodd at svøping var viktig for utviklingen av barnets kroppslige holdning.

Baby-kokon01.jpg|1
Baby-kokon02.jpg|2
Baby-kokon03.jpg|3
Baby-kokon04.jpg|4
Baby-kokon05.jpg|5
Baby-kokon06.jpg|6
Baby-kokon07.jpg|7
Baby-kokon08.jpg|8
Baby-kokon09.jpg|9
Baby-kokon10.jpg|10
Baby-kokon11.jpg|11


## Se også
* Otonamaki, japansk trend
* Komse, samisk bærevogge

## Eksterne lenker
* 
* Om reiving i ''Fra barnas verden : klesdrakt - leker - barnearbeid'' (Norsk folkemuseum, 1983, søkbar digitalkopi)
Gaute T. Einevoll

**Gaute Tomas Einevoll** (født 1962) er professor i fysikk ved Universitetet for miljø- og biovitenskap på Ås. Hans forskningsområde er beregningsorientert nevrovitenskap, dvs. matematisk modellering av hjernen og nervesystemet.

Einevoll studerte ved Norges tekniske høgskole (NTH), der han i 1985 ble sivilingeniør ved linje for teknisk fysikk. I 1991 ble han doktor ingeniør ved NTH. Deretter var han fra 1991 til 1994 postdoktorstipendiat, hovedsakelig ved Department of Physics ved University of California, San Diego.

Einevoll ble i 1994 førsteamanuensis i fysikk ved Institutt for matematiske realfag ved Universitetet i Tromsø, der han senere ble professor. Siden 1996 har Einevoll vært professor i fysikk ved Institutt for matematiske realfag og teknologi ved Universitetet for miljø- og biovitenskap. 

## Bibliografi
* *Naturens kode* Gyldendal 2005. Redaktør sammen med Eirik Newth
* *Hva er fysikk* Universitetsforlaget 2007.

## Eksterne lenker

* Hjemmeside (NMBU)
Medfar

En **medfar** er en mann som, gjerne i et homofilt foreldrepar, ikke er biologisk far til barnet.

## Referanser
Drang nach Osten

**Drang nach Osten** (tysk for «dragningen mot øst», eller «suget mot østen») var et begrep brukt av 1800-tallets intellektuelle og senere i nazistenes propaganda for å forklare Tysklands behov for land og innflytelse i Øst-Europa, begrepet Lebensraum er også knyttet til dette. I noen tilfeller viser begrepet også til den tyske ekspansjonen østover i middelalderen, på tysk benevnt Ostsiedlung og som dekket områder fra Estland i nord til Slovenia i sør.

## Historie
I middelalderen lå grensen mellom tyskspråklige og slaviske folkeslag langs Elben. I de neste århundrer var de tyske folkegruppene aktive med hensyn til folkevandring østover, kanskje ikke ulikt landnåmstiden som norske vikinger bedrev noen århundrer før. Dette var en folkevandring inn i nye områder og ingen militær invasjon, hvor den stedegne befolkning beholdt sine gårdsbruk, men etterhvert ble asimilert i den tyske befolkningen.

## Referanser


## Eksterne lenker
* Drang nach Osten, artikkel fra *Store norske leksikon*
T-Pain

**T-Pain** (født **Faheem Najm**, 30. september 1985 i Tallahassee) er en amerikansk rapper og RnB-artist. Han er kjent for sin bruk av auto-tune. T-Pain rapper, synger og er produsent. Hans karriere startet da han lagde en remix på sangen «Locked up» til Akon, og fanget Akons oppmerksomhet. Nå er han en del av Konvict Muzik sammen med Nappy Boy Entertainment.

## Thr33 Ringz
*[[Thr33 Ringz]]* er T-Pains tredje album. Det ble utgitt 11. november 2008. Første singelen er «Can't believe it» med Lil Wayne, og den andre er «Chopped And Screwed» med Ludacris. Den tredje singelen er «Freeze» med Chris Brown. T-Pain er også med på musikkvideoen til Ludacris' «One More Drink» og DJ Khaleds «Go Hard» sammen med Kanye West.

## Nappy Boy Entertainment
Nappy Boy entertainment er T-Pain sitt plateselskap.

Medlemmer i Nappy Boy er:
* Tay Dizm
* One chance
* Shawnna
* Sophia Fresh
* Travies Mccoy
* Young cash

### ''Nappy Boy Allstars Mixtape Vol.1''
*Nappy Boy Allstars Mixtape Vol.1* er den første mixtapen med Nappy Boys.

### Album
*2005: *Rappa Ternt Sanga* 
*2007: *Epiphany *
*2008: *Thr33 Ringz*
*2010: *Nappy Boy allstars mixtape vol.1*
*2011: *Prevolver the mixtape*
*2011: *Revolver*

### Samlealbum
*2008: *No Love Without Pain *

### Utvalgte singler
*2007: «Kiss kiss» med Chris Brown
*2007: «Good Life» med Kanye West
*2007: «Low» med Flo Rida
*2008: «The Boss» med Rick Ross
*2008: «She got it» med 2 pistols og Tay Dizm
*2008: «Beam Me Up» med Rick Ross og Tay Dizm
*2008: «Can't believe it» med Lil Wayne
*2008: «Chopped And Screwed» med Ludacris
*2008: «Freeze» med Chris Brown
*2010: «Hey Baby» med Pitbull
*2010: «Move That Body» med Nelly og Akon
*2011: «Boom» med Snoop dogg

### Mixtaper
*2005: *No Love Without Pain*
*2006: *Back at It*
*2007: *Here Comes the Pain*
*2007: *Here Comes the Pain 2*
*2008: *The Midas Touch Man*
*2008: *Pree Ringz*
*2010: *T-Pain Presents Nappy Boy All Stars vol.1*
*2010: *So Much Pain*

## Referanser


## Eksterne lenker
* 
* 
* 
*
Auma stasjon

**Auma stasjon** er en jernbanestasjon på Rørosbanen i Tynset i Innlandet fylke. Stasjonen ble bygget i 1877 og oppført i panelt tømmer etter tegninger av Peter Andreas Blix. Auma dannet modell for mange av stasjonene langs Rørosbanen. Auma tømmerterminal ligger ved et sidespor fra stasjonen, med adkomst fra fylkesvei 2222.

Stasjonen ble tatt i bruk som stoppested 1878 og oppgradert til stasjon 1912, denne var betjent til 1972. Persontrafikken var nedlagt en tid, men ble gjenopptatt i 2006. Stasjonsbygningen på Auma stasjon ble forsøkt vernet, men ble revet i 2008 grunnet mangel på vedlikehold.

## Referanser


## Litteratur
* 
* 
* 

## Eksterne lenker
Den hviterussiske sosialistiske sovjetrepublikk

**Den hviterussiske sosialistiske sovjetrepublikk** var en av 15 delrepublikker i Sovjetunionen. Republikken var en av de fire opprinnelige republikkene som dannet Sovjetunionen i 1922 sammen med Den ukrainske sosialistiske sovjetrepublikk, Den transkaukasiske sosialistiske føderative sovjetrepublikk og Den russiske sovjetiske føderative sosialistrepublikk.

Delrepublikken var en av de viktigste i Sovjetunionen og grenset mot den ukrainske, den russiske, den litauiske og den latviske delrepublikken samt Polen. I 1991 ble Sovjetunionen oppløst og den uavhengige republikken Belarus (den gang kalt Hviterussland på norsk) ble etablert. 

## Historie
Belarus (kalt Hviterussland på norsk) var før første verdenskrig en del av det russiske keiserdømmet, og erklærte seg selvstendig for første gang 25. mars 1918 under navnet Den belarusiske folkerepublikken. Republikken fikk imidlertid ikke leve lenge, og ble gitt tilbake til russerne like etter at krigen tok slutt. 1. januar ble Den sosialistiske sovjetrepublikken Belarus oppretta. Den levde heller ikke lenge, og ble etter kort tid en del av Den russiske sovjetiske føderative sosialistrepublikk og den nyoppretta Litauisk-belarusiske SSR. Den sistnevnte republikken gikk i oppløsning samme året, 1919, da den polsk-sovjetiske krig pågikk. Da krigen mot Polen tok slutt i 1921, ble det belarusiske territoriet fordelt mellom Polen, Russland og den gjenoppretta Sosialistiske sovjetrepublikken Belarus, som ble med på å grunnlegge Sovjetunionen i 1922 og endra navn til Den belarusiske sosialistiske sovjetrepublikk.

Det polske autonome distriktet ble oppretta i Belarusiske SSR i 1932, men mista den autonome statusen i 1935. I september 1939 annekterte Sovjetunionen det polskstyrte Vest-Belarus og gjorde det til en del av Belarusiske SSR. En del av området ble seinere overført til Litauiske SSR.

Da FN ble oppretta etter andre verdenskrig, ble Belarusiske SSR tildelt et sete i generalforsamlinga, sammen med Sovjetunionen og Ukrainske SSR. Etter augustkuppet i 1991, erklærte Hviterussand seg selvstendig fra Sovjetunionen 25. august. Republikken fikk navnet *Republikken Belarus* 19. september samme år. 8. desember undertegna Belarus Minsk-avtalen sammen med Russland og Ukraina, som gjorde at Sovjetunionen ble erstatta av Samveldet av uavhengige stater (SUS).

## Demografi

Ifølge sovjetiske tall fra 1959, var 89 % av innbyggerne i Belarusiske SSR hviterussere, 16 % var polakker, rundt 1 % var ukrainere, mens under 1 % var russere.

De største byene var Minsk, Brest, Gomel, Hrodna, Mogilev, Vitebsk og Bobrujsk.

## Noter


## Referanser


## Eksterne lenker
*
Alvdal stasjon

**Alvdal stasjon** er en av de opprinnelige jernbanestasjonene på Rørosbanen. Den ble åpnet da Rørosbanen ble satt i drift, og ligger i Alvdal i Innlandet fylke. 

## Litteratur
* 
* 
* 

## Eksterne lenker
* Norsk Jernbaneklubb.no om Alvdal stasjon
Bellingmo holdeplass

**Bellingmo holdeplass** er en stopp på Rørosbanen som ligger i Alvdal i Innlandet fylke. Den ble åpnet 1898 som *Bellingmoen holdeplass*, fra 1921 ble navnet skrevet Bellingmo.

Fra 1904 til 1967 var Bellingmo et betjent stoppested, 1975 nedgradert til holdeplass igjen. Siden 9. desember 2012 skulle holdeplassen ikke lenger betjenes av persontrafikk. Stortinget vedtok imidlertid å opprettholde den i forbindelse med statsbudsjettet for 2013.

En vokterbolig tegnet av Peter Andreas Blix ble oppført til åpningen og revet i 1970.

## Referanser




## Litteratur
* 
* 
* 

## Eksterne lenker
Oktobermanifestet

**Oktobermanifestet** (russisk: Октябрьский Манифест, Манифест 17 октября) ble utstedt den  av tsar Nikolaj II av Russland etter råd fra statsminister Sergej Witte som en respons på 1905-revolusjonen. Dokumentets offisielle navn er *Manifestet for forbedring av statens tilstand* (russisk: Манифест об усовершенствовании государственного порядка). 

Manifestet imøtegikk den sosiale uro i Russland og lovet å gi sivile rettigheter til folket, blant annet rettssikkerhet, religionsfrihet, trykkefrihet, forsamlingsfrihet og frihet til å organisere seg. Folkelig representasjon i statsdumaen ble også nevnt, videre alminnelig mannlig stemmerett og at ingen lov skulle tre i kraft uten godkjenning av statsdumaen. 

Manifestet var en forløper for den første russiske konstitusjonen. I realiteten betød ikke manifestet og konstitusjonen så mye, da tsaren fortsatt hadde vetorett over statsdumaens vedtak og oppløste den en rekke ganger.

## Litteratur

* The Memoirs Of Count Witte New York & Toronto (1921), Armonk, New York (1990). ISBN 0-87332-571-0.
*
Sky skole

**Sky skole** er en barneskole som ligger i Larvik, Vestfold.

Sky skole ble i 2006 utnevnt av Utdanningsdirektoratet til modellskole for fysisk aktivitet og skolemåltider, som en av to skoler i Vestfold. Skolens uteområde har asfaltert akebakke, sandkasser, klatrestativ, husker, basketballbane, håndballbane, fotballbaner og et skianlegg i nærområde (Larvik ski).
## Historie
Den første skolen på Sky ble bygd i 1864. Den lå på gården Sky, vest for dagens skole. I 1957 ble den nye skolen åpnet. Den ble bygd på grunnen til gården Ingeri. Skolen ble utvidet i 1986.

## Referanser
Bomullstopptamarin

**Bomullstopptamarin** (*(Saguinus oedipus) *) er en utrydningstruet tamarin som opprinnelig har tilhold i området fra Costa Rica til Colombia i Sør-Amerika. I dag finnes den i vill tilstand bare i Colombias nordligste skogsområder. Det antas å være ca. 3&nbsp;000 eksemplarer igjen av arten, som i Norge er representert i både Kristiansand Dyrepark og Haugaland zoo. 

Dyret er et dagdyr, og lever i trær. Apen blir ca. 40 cm lang, og veier noe under 500 gram (1/2 kg). Individene kan oppnå en alder på inntil 16 år. Ved fire-seks ukers alder begynner de å ete planteføde.

Bomullstopptamarin lever av skudd, frukter, sevje og blader av om lag 50–60 tresorter, og trues av tropisk skogshogst. Apene lever i vill tilstand i grupper på ca. 10 individer.

## Referanser

## Eksterne lenker
*